DokumentarurinFO-foKringvarp Føroyahttp://kvf. fo/dokumentarurin noDokumentarsendingar eiga sín fasta part av sjónvarpsskránni. Dokumentar er ein breið sjangra. Her verða gjørdar bæði feature sendingar við menniskjaligu frásøgnini í sentrum, magasin sendingar og gravandi sendingar við fokus á óreglusemi í samfelagnum. Innihaldsliga fevna sendingarnar um alt frá søgu, siðsøgu og lívsstíli til sosialrealismu og portrett. Dokumentarsendingar eiga sín fasta part av sjónvarpsskránni. Dokumentar er ein breið sjangra. Her verða gjørdar bæði feature sendingar við menniskjaligu frásøgnini í sentrum, magasin sendingar og gravandi sendingar við fokus á óreglusemi í samfelagnum. Innihaldsliga fevna sendingarnar um alt frá søgu, siðsøgu og lívsstíli til sosialrealismu og portrett. Dokumentarsendingar eiga sín fasta part av sjónvarpsskránni. Dokumentar er ein breið sjangra. Her verða gjørdar bæði feature sendingar við menniskjaligu frásøgnini í sentrum, magasin sendingar og gravandi sendingar við fokus á óreglusemi í samfelagnum. Innihaldsliga fevna sendingarnar um alt frá søgu, siðsøgu og lívsstíli til sosialrealismu og portrett. Dokumentarurin:» Vit eru enn til «01: 15: 00 noKringvarp FøroyaFri, 13 Jan 2017 10: 57: 00 GMTKrista og Katrin vóru fyrst í 50 unum, tá tær fingu staðfest Alzheimer. Sjúkan kámar minnið og etur burtur allar førleikar. Tað leggur stórar byrðar á makarnar, sum noyðast at taka sær av øllum heima og ansa eftir konunum, ið gerast meira og meira óhjálpnar. Dagmar Joensen-Næs hevur lagt til rættis, og Rógvi Rasmussen hevur tikið upp og sett saman. Savnsgull: Orkan kemur úr jørðini 00: 20: 14 noKringvarp FøroyaWed, 7 Dec 2016 20: 37: 00 GMTÍslendingar hava í mong ár fingið ein stóran part av orkuni, teir brúka, úr undirgrundini. Tann heita keldan Geysir hevur gjørt Ísland kent um allan heim, hon hevur verið eitt tekin um ta nógvu orkuna, sum íslendska undirgrundin goymir. í sendingini verður sagt frá, hvussu íslendingar nýta tað heita vatnið til upphiting og ravmagnsframleiðslu. Sí dokumentarin:» Drongurin við svarta beltinum «01: 07: 21 noKringvarp FøroyaThu, 1 Dec 2016 20: 30: 00 GMTHøgni Kunoy Dávason hevur lívshættisligu sjúkuna cystisk fibrose. Miðal livialdurin hjá teimum, sum hava cystisk fibrose er ikki høgur, og tí tekur 11 ára gamli drongurin omanfyri 160 tablettir um dagin. Men tað er eitt heilt serligt seiggj í Høgna. Hann hevur búð nógv ár í Singapore, tí pápin arbeiddi har. Har fekk Høgni svarta beltið í taekwondo, og stríðsítróttin hjálpir honum móti sjúkuni. Kendir føroyingar-Hermann 00: 48: 00 noKringvarp FøroyaThu, 10 Nov 2016 14: 40: 00 GMTSí sendingina:» Ein lúsa fylgisveinur «00: 54: 35 noKringvarp FøroyaThu, 20 Oct 2016 20: 30: 00 GMTSjónvarpssending um sjúkuna Parkinson í Føroyum. Vit fylgja Elisi Poulsen og John Williami Joensen, ið báðir hava fingið staðfest Parkinson. Teir hava hvør sína avbjóðing við sjúkuni. Elis missir røddina, ið hevur stóran týdning fyri hann sum útvarpsmann, og sum stjóri, hevur John William trupult við at røkja sítt arbeiði til fulnar, tí sjúkan tekur meira og meira ræði á honum. Hvussu er tað at hava Parkinson? Hvat er hetta fyri ein sjúka, og hví fáa so nógvir føroyingar Parkinson? Tað eru nakrir av spurningunum, vit seta í sendingini. Kendir føroyingar-Ove 00: 51: 01 noKringvarp FøroyaThu, 29 Sep 2016 19: 25: 00 GMTFáum unnist at gerast so avhildin og fólkslig, at tey verða nevnd bara við fornavni. Nólsoyingurin Ove Joensen er eitt undantak. Sí sendingina:» Her er dagur og dimmið er av «01: 43: 21 noKringvarp FøroyaWed, 14 Sep 2016 18: 31: 00 GMTFøroyar vóru í 30-árunum ógvuliga tilafturskomnar, men krígsárini forvunnu Føroyar nógvan pening í vandasiglingini til Bretlands at selja fisk. Samstundis sum ráðini batnaðu, vaks fram eitt nýtt tilvit millum føroyingar. Ein kensla av, at vit kunna sjálvir. Hin nýggi Fólkaflokkurin, sum umboðaði radikalt sjálvstýri, gjørdist størsti flokkur undir krígnum. Sambandið við Danmark varð kvett øll krígsárini, og tí var støðan spent eftir krígslok. Føroyingar vildu ikki aftur í amtsstøðuna. Tingingar vóru við donsku ríkisstjórnina um eina framtíðarskipan fyri Føroyar. Sí sendingina her: Á sjómannadegnum 00: 53: 29 noKringvarp FøroyaThu, 8 Sep 2016 15: 30: 00 GMTVit eru á Føroya Sjómannadegi í Klaksvík, sum í ár varð hildin í døgunum 15. til 21. august, har vit serliga eru við til fiskikapping og vatnkríggj og á ymsu tiltøkunum leygardagin 20. august. Lagt til rættis: Solby Christiansdóttir og Hans Petur Hansen. Sí sendingina her: Patursson 00: 34: 20 noKringvarp FøroyaThu, 5 May 2016 18: 57: 00 GMTPatursson . Hann hevði dirvi og áræði sum fáur. Hann setti sær á ungum árum høg mál, breyt upp úr nýggjum, men kendi í virki sínum alla tíðina harða mótstøðu. Kortini var hann altíð til reiðar til næsta leikin og risti navn sítt í føroyska søgu. Hvør var hesin maðurin, sum helt hugsjónunum í hevd-hóast brekkurnar vóru brattari enn tær flestu? Hetta er søgan um Jóannes Patursson, sum setti ferð á føroyska tjóðarbygging og myndaði mentanina í ein mansaldur og føroyskan politikk í nærum hálva øld. Ein dagur í lívinum-Virgar T. Dalsgaard 00: 24: 05 noKringvarp FøroyaThu, 28 Apr 2016 10: 00: 00 GMTHóast Virgar T. Dalsgaard hevur búð í Danmark í nógv ár, er hann framvegis ógvuliga virkin luttakari í kjaki um føroysk viðurskifti, og hann er ikki bangin fyri at siga sína hjartans meining. Ein dagur í lívinum-Dánjal Petersen 00: 28: 47 noKringvarp FøroyaThu, 21 Apr 2016 19: 25: 00 GMTSí sendingina: O, móðurmál (3: 3) 00: 56: 29 noKringvarp FøroyaThu, 7 Apr 2016 19: 25: 00 GMT-Um nú nýggjar øldir líða, føroysk stuttrøð Tó at stríðið at vinna føroyskum heiðurssess í kirkju og skúla varð vunnið, skuldu stóru tøkini at menna føroyskt sum alment mál í Føroyum takast árini eftir Seinna Heimsbardaga. Hugsjónarmenn ganga undan í hesum strevi. Í Keypmannahavn ganga í 40-árunum útisetar við føgrum dreymum um at skapa eitt føroyskt vísindamál á hægri lærdómsstovni í Føroyum. Framskygdir lærarar ásanna stóra tørvin á undirvísingartilfari á føroyskum og fara sjálvir at skriva bøkur til skúlabrúks. Sí sendingina: O, móðurmál (2: 3) 00: 52: 39 noKringvarp FøroyaThu, 31 Mar 2016 19: 25: 00 GMT-Nú er tann stundin, føroysk stuttrøð. Stutt eftir, at Føringafelag er stovnað í 1888 og Føringatíðindi, fyrsta avís, skrivað á føroyskum, kemur út í 1890, tekur seg upp tvístøða um føroyska skriftmálið. Málfrøðingurin Jakob Jakobsen mælir til eina ljóðfrøðiliga stavseting heldur enn hina upprunafrøðiligu málskipanina hjá Hammershaimb. Í 1895 verður samtykt uppskot um Broyting, sum er ein linking í Hammershaimbs-stavsetingini, men mótstøðan er stór, og sum frá líður verður gingið frá semjuni um Broyting. Sí sendingina: O, móðurmál (1: 3) 00: 54: 30 noKringvarp FøroyaSun, 27 Mar 2016 20: 10: 00 GMTEg veit ein kvist-føroysk stuttrøð. Uppi í hesari frásøgn er eisini søgan um, hvussu føroyingar fóru at vita meira til sín mentanarliga og tjóðskaparliga. Nortið verður við týðandi tilburðir í málsøgu okkara farnu øldirnar, og sagt verður frá teimum, sum vóru undangongufólk í stríðnum fyri føroyska málinum. Í hesum fyrsta partinum taka vit okkum fram til 1905. Vit hoyra um royndirnar hjá V. U. Hammershaimb at evna til eitt føroyskt skriftmál, og um tjóðskaparvekingina millum føroyingar í útisetu og heima í Føroyum seint í 1800-árunum. Sí dokumentarin:» Eg siti bara og bíði «00: 50: 54 noKringvarp FøroyaThu, 3 Mar 2016 19: 25: 00 GMTNógv gomul sita einsamøll og óhjálpin heima ella liggja á sjúkrahúsi, tí pláss ikki er fyri teimum á røktarheimum. Bíðilistarnir eru langir, og tey avvarðandi eru illa sperd. Lagt til rættis: Dagmar Joensen-Næs Áðrenn tey vistu 00: 54: 38 noKringvarp FøroyaThu, 11 Feb 2016 19: 25: 00 GMTAsperger er eitt slag av autismu. Fyri ein, sum hevur asperger, kann tað vera ein avbjóðing at vera millum onnur fólk. Serliga árini, áðrenn sjúkueyðkennið verður staðfest, kunnu kennast tung. Lagt til rættis: Ivan Hentze Niclasen. Foto og Klipp: Jónfinn Stenberg. Ein dagur í lívinum-Kaj Leo Holm Johannesen 00: 25: 18 noKringvarp FøroyaThu, 4 Feb 2016 19: 25: 00 GMTÍ hesi sending eru vit í hølunum á Kaj Leo Holm Johannesen á degnum, tá tingið kom saman aftur, og hann læt løgmanssessin frá sær. Lagt til rættis: Bjarni Árting Rubeksen og Rúni Jákupsson. Ein dagur í lívinum-Kristina Bærendsen 00: 24: 30 noKringvarp FøroyaThu, 21 Jan 2016 19: 25: 00 GMTEin dagur í lívinum hjá Kristinu Bærendsen. Í hesi sending eru vit fluga á vegginum hjá ungu kvinnuni, sum fleiri halda vera føroya evnaríkasta countrysangara. Vit fylgja Kristinu Bærendsen, frá morgni til myrkurs, á Countryfestivalinum í Sørvági. Lagt til rættis: Bjarni Árting Rubeksen og Rúni Jákupsson. Sí dokumentarin:» Læknar undir trýsti «01: 05: 02 noKringvarp FøroyaThu, 14 Jan 2016 19: 25: 00 GMTTriðja hvørt serlæknastarv á Landssjúkrahúsinum er ósett, og triði hvør serlækni er eldri enn 60 ár. Serlæknarnir eru um at hokna undir arbeiðsbyrðuni, og sjúklingar mugu bíða leingi eftir at sleppa í viðgerð. Lagt til rættis: Dagmar Joensen-Næs. Ein dagur í lívinum-Heðin Mortensen 00: 25: 00 noKringvarp FøroyaThu, 7 Jan 2016 19: 25: 00 GMTHann ber orð fyri at hava nógv at gera, men hvussu er í grundini at vera fluga á vegginum hjá Heðini Mortensen frá morgni til myrkurs? Í sendingini lýsa vit ein dag í lívinum hjá borgarstjóranum í Havn. Lagt til rættis: Bjarni Árting Rubeksen og Rúni Jákupsson. Dokumentarurin: Eg og tvíburi mín 00: 27: 47 noKringvarp FøroyaThu, 10 Dec 2015 19: 25: 00 GMTJúst sum tveir dropar av vatni-tvíburar. Soleiðis siga vit, tá tveir persónar hava somu mammu og verða føddir næstan samstundis. Men hvussu er at vera tvíburi–eru tvíburar heilt eins, er eitt serligt samband millum tvíburar, og er tað stuttligt at hava ein dupultgangara? Í sendingini hitta vit trý tvíburapør, sum fortelja, hvussu tey uppliva at vera tvíburar. Lagt til rættis: Rannvá Gaard Fossaberg. Ein dagur í lívinum-Edmund S. Jacobsen 00: 24: 39 noKringvarp FøroyaThu, 26 Nov 2015 19: 25: 00 GMTHesa ferð fylga vit Edmundi S. Jacobsen, sum hevur búð í Keypmannahavn í nógv ár. Hann er útbúgvin skipsverkfrøðingur og skipsførari, men eitt skifti var hann heimleysur. Í dag brúkar Edmund S. Jacobsen fitt av síni tíð á Sundholm, har heimleys búgva. Hann er eisini sera virkin í føroyska útisetaumhvørvinum. Lagt til rættis: Bjarni Rubeksen og Rúni Jákupsson. » Teim bilti ei magn og mót «01: 03: 26 noKringvarp FøroyaThu, 19 Nov 2015 10: 00: 00 GMTHondbólturin var einaferð flaggskipið í føroyskum ítrótti. Stóri framburðurin er í 70-unum. Tá koma høllirnar, og við teimum kollveltist hondbóltsspælið. Føroyar fingu tíðliga limaskap í altjóða hondbóltssamgonguni IHF, og føroysk lið fóru at spæla Europa Cup dystir longu í 1972. Manslandsliðið var ógvuliga virkið og spældi fleiri dystir á hvørjum ári, úti sum heima. Í 1976 er føroyska manslandsliðið sum fyrsta føroyska ítróttalið nakrantíð við í einari heimsmeistarakapping. Hesa tíðina spæla fleiri føroyingar hondbólt á høgum stigi í Danmark. Dokumentarurin:» Viljin til lívið «01: 05: 11 noKringvarp FøroyaThu, 5 Nov 2015 19: 25: 00 GMTRóar, Suni og Emil eru tríggir ungir menn við nógvum forðingum í gerandisdegnum. Men forðingar eru eisini avbjóðingar, og vilji og treiskni bera langt, tá lívið skal livast. Lagt til rættis: Dagmar Joensen-Næs. Ein dagur í lívinum-Barbara í Gongini 00: 24: 01 noKringvarp FøroyaThu, 29 Oct 2015 19: 25: 00 GMTBarbara í Gongini er búsitandi í Keypmannahavn. Gerandisdagar er hon á verkstaði sínum í Valby, har sniðgevar og skraddarar úr fleiri ymsum londum arbeiða. Í eygleiðandi dokumentarsendingini fylgja vit stillføru og stílskapandi kvinnuni, ið hevur endurnýtslu sum aðalmál í allari framleiðslu. Lagt til rættis: Bjarni Árting Rubeksen og Rúni Jákupsson. Dokumentarurin:» Hann rópar á meg «00: 58: 19 noKringvarp FøroyaThu, 15 Oct 2015 19: 25: 00 GMT "Eg má mála fyri at kunna virka í samfelagnum. Annars bleiv eg sjúkur. " Hetta sigur listamaðurin Torbjørn Olsen, sum fyrr í ár fekk Mentanarvirðisløn Landsins sum tøkk fyri útint listarligt avrik á høgum stigi. Men listarliga tilgongdin er stundum darvað av svøvnloysi og iva. Hartil koma rúsdrekkatrupulleikar, sum gera at heilsan er farin at bila. Onkuntíð tykist tað, sum tað sær svart út fyri framman, heldur listamaðurin. "Hann rópar á meg" er eitt portrett av Torbjørn Olsen í dag. Dokumentarurin:» Av hinum slagnum-glíðibreytin «01: 01: 39 noKringvarp FøroyaThu, 8 Oct 2015 15: 52: 00 GMTSamkynd hava nú fingið meira rúmd í samfelagnum, men enn vilja fleiri samkyndir føroyingar heldur búgva í øðrum londum, tí tey hava ikki somu rættindi í Føroyum. Lagt til rættis: Dagmar Joensen-Næs. Dokumentarurin:» Av hinum slagnum-útlegdin «00: 50: 43 noKringvarp FøroyaThu, 1 Oct 2015 10: 00: 00 GMTSamkyndir føroyingar hava verið umtalaðir sum fólk av hinum slagnum. Í nógv ár fjaldu tey sín sanna samleika ella rýmdu av landinum til stórbýir, har tey kundu liva frítt. Tey fyrstu, ið valdu at liva opið heima í Føroyum, høvdu tað ikki altíð lætt. Lagt til rættis: Dagmar Joensen-Næs. Ein dagur í lívinum-Christian Nagata 00: 23: 08 noKringvarp FøroyaWed, 23 Sep 2015 21: 45: 00 GMTNýggjar eygleiðandi dokumentarsendingar, sum fylgja ymsum føroyingum frá morgni til myrkurs. Hyggjarin er fluga á vegginum og fær innlit í ein dag í lívinum. Í fyrstu sending er Christian Nagata. Lagt til rættis: Bjarni Árting Rubeksen og Rúni Jákupsson. Dokumentarurin: Tá landið fór í svart 00: 46: 07 noKringvarp FøroyaThu, 7 May 2015 19: 25: 00 GMT 20.03. 2015 var full sólarmyrking í Føroyum. 11.400 ferðafólk upplivdu hana saman við føroyingum, og í hesi sendingini hyggja vit aftur á fullu sólarmyrkingina. Vit síggja reportasju av flogvøllinum, uppliva gleðisróm í Sandavági, og vit uppliva eisini sólarmyrkingina saman við einum blindum. Dokumentarurin: Bindifestivalurin 00: 31: 20 noKringvarp FøroyaThu, 30 Apr 2015 20: 25: 00 GMTÍ døgunum 16.-18. apríl 2015 var tann fyrsti Bindifestivalurin av sínum slag í Fuglafirði. Ikki bert føroyingar, sum hava áhuga fyri binding, men eisini fleri útlendingar, eru komnir til bygdina fyri at læra nýggjar bindingarhættir, fara til fyrilestrar og fáa íblástur. Vit fylgja einum at luttakarunum á festivalinum, og somuleiðis siggja vit, hvussu tad er at vera fyriskipari av einum slíkum festivali. Lagt til rættis: Rannvá G. Fossaberg. Spískamarið í Fugloy 00: 57: 24 noKringvarp FøroyaThu, 16 Apr 2015 20: 27: 00 GMTVið hjálp frá góðum fólki 00: 59: 21 noKringvarp FøroyaThu, 9 Apr 2015 21: 35: 00 GMTAvbjóðingin 00: 45: 10 noKringvarp FøroyaSun, 5 Apr 2015 21: 00: 00 GMT-føroysk sending Dokumentarurin:» Lívið er deiligt! « 00: 28: 29 noKringvarp FøroyaThu, 19 Mar 2015 19: 25: 00 GMTLívið nýtist als ikki at vera keðiligt, hóast tú ert gamal. Tað halda tey bæði Sámal Júst Ziska Dahl og Dania Andreassen, ið eru ávikavist 80 ár og 77 ár. Sámal Júst Ziska Dahl er fyrrverandi lærari og býr Í Klaksvík saman við konuni, Astu. Hóast hann er 80 ára gamal, setist hann ikki aftur at renna túrar tríggjar ferðir um vikuna. Harafturat dámar honum væl at gera ymiskt kropsligt arbeiði og at fáast við tónleik. Í Miðbýnum í Havn býr 77 ára gamla Dania Andreassen, sum veruliga dugir at njóta lívið sum pensjonistur. Stella Polaris 201500: 41: 04 noKringvarp FøroyaThu, 26 Feb 2015 19: 25: 00 GMTAnnað árið á rað verður skipað fyri tónleikakappingini Stella Polaris, har ungir, klassiskir tónleikarar umframt heiðurin kappast um at vinna 25.000 krónur. Vit eru við á kapppingardegnum, tá teir seks finalistarnir skulu framføra fyri dómsnevndini, ið er mannað av bæði føroyskum og útlendskum serkønum innan økið. Ein dagur, sum bjóðar gleði, spenning, fjáltur og vónbrot hjá teimum seks finalistunum. Lagt til rættis: Rannvá G. Fossaberg Samrøða við John Lennox 00: 34: 52 noKringvarp FøroyaSun, 25 Jan 2015 19: 15: 00 GMT-føroysk sending-við teksti Dokumentarurin:» Skilnaðarbørnini «00: 41: 06 noKringvarp FøroyaThu, 22 Jan 2015 19: 17: 00 GMTHvørt ár velja fleiri pør at fara hvør til sítt. Tøl vísa, at næstan fjórða hvørt hjúnaband endar í hjúnaskilnaði. Men tá pør-gift ella ógift-velja at fara frá hvørjum øðrum, eru børn ofta við í myndini. Hjálp, vit søkka 00: 56: 24 noKringvarp FøroyaThu, 1 Jan 2015 20: 35: 00 GMTHóast føroyingarnir høvdu boðið sær at hjálpa, endaði øll russiska manningin í ísakalda havinum. Í sendingini greiða nakrir av manningini frá tilburðinum, og vit hitta eisini ein av russarunum, sum var við hesa lagnunátt á Flemish Cap. Dokumentarurin:» Føroyabankatoskurin «00: 30: 34 noKringvarp FøroyaThu, 4 Dec 2014 19: 25: 00 GMT <p> Á einum banka við Føroyar svimja nakrir toskar, sum ikki eru at finna nakra aðrastaðni. Teir eru stórir og feitir og hava ein serliga góðan smakk. </p> <p> Hesin toskur svimur bert úti á Føroyabanka, og verður hann róptur bankatoskurin. </p> <p> Í sendingini verður greitt frá, hvussu føroyabankatoskurin er øðrvísi & nbsp; enn annar toskur, og hvat tað er, sum er sermerkt við hesum fiski? </p> <p> Lagt til rættis: Kári Sólstein. </p>» Tá ið tey ungu gráta «00: 58: 47 noKringvarp FøroyaThu, 20 Nov 2014 19: 06: 00 GMTHvørt ár missa ung antin foreldur ella systkin við deyða. Mangan var sjúkralegan drúgv, og tey ungu, sum sita eftir, dragast við strongd og stóra sorg. Sorgarbólkurin Berin gevur børnum og ungum, sum hava mist, høvi at hitta javnlík og tosa um sorgina. Í hesi sendingini hitta vit Rannvu, Mariu og Beinir, sum hava mist ein av sínum nærmastu. Lagt til rættis: Ivan Hentze Niclasen Dokumentarurin:» Søgurnar eru her! « 00: 34: 37 noKringvarp FøroyaThu, 9 Oct 2014 08: 22: 00 GMTÍ Skopun situr filmslistarmaðurin Sakaris Stórá. Hann heldur ikki, at neyðugt er at fara av oynni at gera film. Tvørturímóti er ógvuliga umráðandi hjá honum at vera staddur í heimbygdini, tá hann arbeiðir. Her fær hann friðin at hugsavna seg. Í kjallaranum heima við hús hjá foreldrunum hevur hann sítt arbeiðsrúm. Her situr hann og skrivar søgurnar til sínar filmar og klippur upptøkurnar saman. Sandoyggin er eisini pallurin í báðum seinastu filmunum hjá Sakarisi. Upptøkurnar eru gjørdar í Skopun og har um vegir. Dokumentarurin:» Tá heilin órógvar «00: 44: 55 noKringvarp FøroyaThu, 2 Oct 2014 13: 10: 00 GMTFøroysk sending um epilepsi. Einir 500 føroyingar liva eitt lív við herðindum. Summi við nógvum og títtum herðindum, onnur við knapt so nógvum. Í hesi sendingini hitta vit Karis í Liða, Aðalstein Magnusson og Mary-Ann Zachariassen, sum øll hava epilepsi á hvør sínum stigi. Lagt tilrættis: Solby Christiansdóttir. Minnist tú enn? (13: 13) 01: 29: 20 noKringvarp FøroyaWed, 28 May 2014 23: 15: 00 GMTSeinasti partur í føroyskari dokumentarrøð um rútmiska tónleikin í Føroyum. Hesa ferð um árini 2003-2005 Dokumentarurin:» Havnarbáturin «00: 50: 07 noKringvarp FøroyaThu, 15 May 2014 20: 40: 00 GMT 10. mannafarið hjá Havnar Róðrarfelag var í flokki fyri seg í føroyskum kappróðri í 70-árunum. Eingin hevur vunnið so nógv og so ofta eftir so fáum árum sum Havnarbáturin. Hann var føroyameistari í sjey ár í eitt koyr og vann ólavsøkuróðurin átta ár á rað. Sum einasta kappróðrarfelag í Havn tey árini var Havnarbáturin flaggskipið, sum havnarfólk vóru góð við. Nógvir í Havnarbátinum róðu saman í fleiri ár og myndaðu eina sterka kjarnu. Samanhald og vinskapur var avgerandi fyri góðu úrslitini. Dokumentarurin:» Føroyski jarnmaðurin «00: 29: 26 noKringvarp FøroyaThu, 1 May 2014 19: 25: 00 GMT 30 ára gamli Guðmundur Joensen úr Havn íðkar triathlon á professionellum stigi. Síðani 1. januar í ár hevur hann verið í farloyvi og satsar alt upp á ítrótt. Guðmundur hevur sett sær fyri, at hann skal verða millum teir bestu í heiminum. Solby Christiansdóttir og Jens Jákup Hansen leggja tilrættis. Minnist tú enn? (12: 13) 01: 11: 45 noKringvarp FøroyaThu, 24 Apr 2014 20: 25: 00 GMT "Í Gøtu ein dag" (2000-2003) Ein seinromantisk tjóðskapar- og mentanarveking breiðir seg um Føroyar um aldamótið 2000. Fullveldissamgongan setur politisku dagsskránna. Í kjalarvørrinum á hesum rembingum birtist eitt nýtt tónleikarák í Føroyum. Ansurin fyri fornu kvæða- og sangmentanini vaknar millum ungfólk. Bólkurin Týr slóðar fyri við sínum kvæðarokki. Kring felagsskapin Grót, sum hevur tilhald í Losjuni í Gøtu, kyknar upp ein heilt nýggj rørsla. Her savnast ungdómur, sum er medvitin um, at tónleikur er annað enn undirhald. Í hesum umhvørvi sprettir m. a. Føroya Symfoniorkestur-Enigma Variatiónir 00: 32: 37 noKringvarp FøroyaFri, 18 Apr 2014 20: 00: 00 GMTDokumentarurin:» Upp á fingurin «00: 53: 26 noKringvarp FøroyaThu, 27 Mar 2014 14: 00: 00 GMTSjey mans hava sett sær fyri at klintra upp á toppin á Trøllkonufingri. Ein drangur, sum stendur í útsynningshorninum í Vágum og er 313 metrar høgur. Fleiri sagnir og søgur eru knýttar at Trøllkonufingri, og tí er eitt sindur ógreitt, um nakar nakrantíð áður hevur rokkið toppin á dranginum. Vit fylgja serliga feðgunum, Herman og Absalon Eysturoy, sum saman við øðrum, hava tikið stig til hetta bragdið. Lagt tilrættis: Solby Christiansdóttir og Jónfinn Stenberg. Dokumentarurin: Tónar og talent 00: 50: 12 noKringvarp FøroyaFri, 14 Mar 2014 08: 44: 00 GMTSendingin lýsir kappingina og eisini sjálvan spenningin undir finaluni. Lagt til rættis hava Ivan Hentze Niclasen og Barbara Samuelsen.